रोहतक, हरियाणा/संजय शहर के शीतल नगर में एक विवाहिता ने मंगलवार रात को फंदा लगाकर जान दे दी। वह पांच दिन पहले ही जिंद स्थित शाहपुर कंहला गांव से ससुराल लौटी थी पुलिस ने मृतिका के परिजनो के बयान पर उसके पति पवन सहित चार लोगों के खिलाफ दहेज हत्या का केस दर्ज किया है। पुलिस के मुताबिक पांच साल पहले 24 वर्षीय सोनिया की शादी शीतल नगर में पवन के साथ हुई थी। पवन माडल टाऊन स्थित निजी बैंक शाखा में नौकरी करता है। मंगलवार रात को पति और पत्नी अलग अलग कमरें में सो रहे थे। रात को सोनिया ने कमरा बंद करके पंखे से चुन्नी बांधी और फांसी लगा ली। सुबह तीन बजे परिजनों ने जब दरवाजा खट्टखटाया तो अंदर से कोई आवाज नहीं आई। दोनों तरफ से दरवाजा बंद था। तत्काल मामले की सूचना शिवाजी कॉलोनी पुलिस थाना में दी गई। पुलिस ने मायके वालों को सूचित किया। सुबह उनकी मौजूदगी से शव को नीचे उतारा गया। मायके वालों ने पति, सास और देवर पर केस दर्ज करवाया है।